Reitan stasjon

Reitan stasjon er en jernbanestasjon på Rørosbanen ved Reitan i Holtålen kommune i Trøndelag fylke. Stasjonen ble opprettet som en betjent stasjon for ekspedering av tog, reisende og gods i 1877 samtidig som åpningen av Rørosbanen. Selve ekspedisjonsbygningen ble oppført i sveitserstil etter tegninger av jernbanearkitekten Peter Andreas Blix.

I 1904 ble det opprettet en taubane fra Kjøli gruve ned til en silo på stasjonen for videretransport av kis. Gruvedriften opphørte i 1941 og taubanen ble demontert etter dette. Taubanen ble for øvrig bygget av Pohlig A.G. og var 14 770 meter lang med en høydeforskjell på 541 meter mellom hver ende. På slutten av 1950-tallet ble det montert en traverskran på stasjonsområdet til lossing av tyngre deler til kraftverksutbyggingen i Tydal, men denne ble demontert og fjernet i 2001Johnsern.com – Strekningen Rørosbanen  (Lest 1. juni 2008)


 Referanser 

 Litteratur 




 Eksterne lenker 

Kategori:Jernbanestasjoner på Rørosbanen
Kategori:Jernbanestasjoner i Trøndelag
Kategori:Samferdsel i Holtålen
Kategori:Byggverk i Holtålen
Kategori:Jernbanestasjoner åpnet i 1877
Kategori:1877 i Norge
Kategori:Bygninger tegnet av Peter Andreas Blix